cyanic-selkie/wikianc huggingface dataset:
Σαρβαραζάς της Περσίας
Ατυχής πολιορκία της Κωνσταντινούπολης από τους Άβαρους
Τον Ιούνιο του 626 οι Άβαροι δυσαρεστημένοι από τους Βυζαντινούς ξεκίνησαν την πολιορκία της Κωνσταντινούπολης αλλά ο Ηράκλειος αρνήθηκε να επιστρέψει στην Πόλη χωρίς να ολοκληρώσει τις επιτυχίες του με τους Πέρσες. Έστειλε μόνο για την άμυνα της Πόλης 12.000 άνδρες με τον αδελφό του Βώνο ενώ όρισε τον μάγιστρο Βώνο, τον πατριάρχη Σέργιο και τον ανήλικο γιο του Κωνσταντίνο σαν υπερασπιστές της. Ο Σαρβαραζάς με τα υπολείμματα του στρατού του βάδισε στην Κωνσταντινούπολη προκειμένου να ενισχύσει τους Άβαρους στην πολιορκία αλλά οι Βυζαντινοί κατάφεραν ξανά να πληροφορηθούν όλα τα σχέδια του. Ο μάγιστρος Βώνος και ο πατριάρχης Σέργιος εμψύχωναν συνεχώς με την εικόνα της Παναγίας τους κατοίκους της Κωνσταντινούπολης συμμετέχοντας ομαδικά την άμυνα της πόλης. Την ώρα που οι Άβαροι περίμεναν σήμα από τον Σαρβαραζά για συντονισμένη ομαδική επίθεση ο μάγιστρος Βώνος κατάφερε να τους ξεγελάσει στέλνοντας δικό του ψεύτικο σήμα. Το αποτέλεσμα ήταν όλος ο στόλος των Αβάρων μαζί με τους Πέρσες που είχαν στην κατοχή τους βυθίστηκε στον Κεράτιο κόλπο, ο Σαρβαραζάς επέστρεψε απογοητευμένος στην Περσία. Οι κάτοικοι της Κωνσταντινούπολης κατενθουσιασμένοι χρέωσαν την τεράστια επιτυχία τους στην βοήθεια της Παναγίας γι’αυτό την ύμνησαν με τον Ακάθιστο Ύμνο. Ο Χοσρόης Β’ εξοργισμένος από την νέα μεγάλη αποτυχία έστειλε επιστολή στον Καρδαριγάν ζητώντας του να σκοτώσει τον Σαρβαραζά. Η επιστολή έφτασε στα χέρια των Βυζαντινών, παραδόθηκε στον αυτοκράτορα Ηράκλειο που την έδειξε ο ίδιος στον Σαρβαραζά, με αυτόν τον τρόπο κατάφερε να κάνει τον σπουδαίο Πέρση στρατηγό σύμμαχο του αποδυναμώνοντας πλήρως τους αντιπάλους του. Η καταδίωξη του Χοσρόη από τον Ηράκλειο συνεχίστηκε στην πρωτεύουσα του Κτησιφώντα, ο Πέρσης βασιλιάς αρνήθηκε επίμονα μέχρι την τελευταία στιγμή όλες τις προτάσεις του Ηρακλείου για παράδοση και ειρήνη.
Ο Σαρβαραζάς βασιλιάς της Περσίας
Ο πόλεμος έληξε τελικά μονάχα με την ανατροπή και την θανάτωση του Χοσρόη Β’ απο τον γιο του Καβάδη Β’, ο Καβάδης δέχθηκε αμέσως να κλείσει ειρήνη με τον Ηράκλειο ο οποίος επέστρεψε με τον Τίμιο Σταυρό στην Κωνσταντινούπολη το 628. Ο Σαρβαραζάς έγινε βασιλιάς της Περσίας στις 27 Απριλίου 629 ανατρέποντας τον νόμιμο ανήλικο βασιλιά Αρταξία Γ’, γιο του Καβάδη Β’ και εγγονό του Χοσρόη Β’. Στον Περσικό θρόνο δεν κατάφερε να μείνει ούτε δύο μήνες, καθώς τον Ιούλιο της ίδιας χρονιάς Πέρσες ευγενείς οπαδοί της νόμιμης δυναστείας των Σασσανιδών τον ανέτρεψαν και τον δολοφόνησαν. Στον Περσικό θρόνο τον Σαρβαραζά διαδέχθηκε η Φουραντόχη κόρη του Χοσρόη Β’, θεία του Αρταξία Γ’.
Εξωτερικοί σύνδεσμοι
Κατηγορία:Πέρσες βασιλείς Κατηγορία:Δυναστεία των Σασσανιδών
Γ.Σ. Χαλανδρίου
Ο Γυμναστικός Σύλλογος Χαλανδρίου είναι ελληνικό αθλητικό σωματείο που δραστηριοποιείται στο Χαλάνδρι, στο νομό Αττικής, όπου και βρίσκεται η έδρα του, το Δημοτικό Γυμναστήριο Χαλανδρίου «Νίκος Πέρκιζας». Επίσημο έτος ίδρυσής του είναι το 1981. Διατηρεί τμήματα καλαθοσφαίρισης (με χρώματα το κόκκινο και το λευκό), πετοσφαίρισης (με χρώματα το πράσινο και το μαύρο), καθώς και στίβου. Σύμβολό του είναι το περιστέρι με το κλαδί ελιάς στο ράμφος.
Ιστορική αναδρομή
Κατά την αγωνιστική περίοδο 2011-12 ο σύλλογος συμμετείχε στους αγώνες του Πρωταθλήματος της Α' Κατηγορίας Ανδρών της Ε.Σ.Κ.Α., χωρίς ωστόσο να καταφέρει να ανέλθει στις εθνικές κατηγορίες. Ωστόσο η αδυναμία συμμετοχής της ΑΕΚ Άργους στο Πρωτάθλημα της Β' Εθνικής Κατηγορίας επέφερε ανακατατάξεις, αποτέλεσμα των οποίων ήταν η προώθηση της ομάδας του Χαλανδρίου στη Γ' Εθνική.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2012-13, ο Γ.Σ. Χαλανδρίου έλαβε μέρος στο Πρωτάθλημα του 1ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 6η θέση του βαθμολογικού πίνακα.
Έδρα του τμήματος είναι το κλειστό του Δημοτικού Γυμναστηρίου Χαλανδρίου «Νίκος Πέρκιζας», ενώ καθήκοντα προπονητή της αγωνιστικής ανδρικής ομάδας διατηρεί ο Αργύρης Καρούτζος.
Τμήμα πετοσφαίρισης γυναικών
left|200px
Ιστορικό
Την περίοδο 2011-2012, ο Γ.Σ. Χαλανδρίου κατέβασε για πρώτη φορά μετά από 15 χρόνια ομάδα σε αγωνιστικό πρωτάθλημα. Έτσι, η γυναικεία ομάδα του Γ.Σ. Χαλανδρίου συμμετείχε στο β΄ όμιλο της Γ' Ε.Σ.Π.Α.Α.Α. γυναικών που τερμάτισε αήττητη με 48-1 σετ, ενώ στα play-offs κατέκτησε την πρώτη θέση, αήττητη, κερδίζοντας την άνοδο για τη Β΄ Ε.Σ.Π.Α.Α.Α. γυναικών. (η οποία απ' το 2012-2013 ονομάστηκε Τοπική Κατηγορία Ε.Σ.Π.Α.Α.Α. γυναικών). Την περιόδο
2012-13, ο Γ.Σ. Χαλανδρίου έλαβε μέρος στο Πρωτάθλημα Γυναικών της Τοπικής Κατηγορίας Γυναικών Ε.Σ.Π.Α.Α.Α (πρώην Β΄Ε.Σ.Π.Α.Α.Α. γυναικών)
και τερμάτισε στην πρώτη θέση στην κανονική περίοδο του πρωταθλήματος με μόλις μία ήττα και στους αγώνες κατάταξης (play-offs) νίκησε τους αντιπάλους του και πήρε ως πρωταθλητής την άνοδο για το Εθνικό Περιφερειακό Πρωτάθλημα (πρώην Α. Ε.Σ.Π.Α.Α.Α. γυναικών).
γυναικών και στο Κύπελο Ελλάδος. Στο πρωτάθλημα τερμάτισε στη δεύτερη θέση, τόσο στην κανονική περίοδο όσο και στα play-offs, πίσω
απ' τον Α.Ο. Παλλήνης. Τερματίζοντας στη δεύτερη θέση του ομίλου, αξιοποίησε το δικαίωμα διεκδίκησης ενός ακόμα εισιτηρίου στην Α2
Εθνική κατηγορία γυναικών, μέσω τουρνουά ανόδου. Έτσι το, τριήμερο 7-9/06 στην πόλη της Λαμίας, επικράτησε της Μ.Ε.Ν.Τ. με 3-2 και
του Α.Γ.Ο.Γ. Ευρυάλη με 3-1 και κατάφερε να κερδίσει το εισιτήριο για την Α2 της αγωνιστικής περιόδου 2014-2015.
Τρέχουσα αγωνιστική περίοδος
Κατά την αγωνιστική περίοδο, 2014-2015, ο Γ.Σ. Χαλανδρίου συμμετέχει στο β΄ όμιλο της Α2 Εθνικής κατηγορίας γυναικών
Έδρα του τμήματος είναι το κλειστό του Δημοτικού Γυμναστηρίου Χαλανδρίου «Νίκος Πέρκιζας».
Το τμήμα διατηρεί ακαδημίες παιδιών και αγωνιστικές αναπτυξιακές ομάδες κοριτσιών.
Τμήμα στίβου
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., το τμήμα στίβου του Γ.Σ. Χαλανδρίου βρέθηκε στην 229η θέση (σε σύνολο 321 συλλόγων). Την επόμενη χρονιά ανέβηκε μία θέση (σε σύνολο 299 συλλόγων). Στην αξιολόγηση του 2012 έκανε άλμα στην 157η θέση (σε σύνολο 281 συλλόγων).
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Χαλάνδρι Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Χαλανδρι Κατηγορία:Σωματεία Ε.Σ.Κ.Α. Κατηγορία:Σωματεία Ε.Σ.Π.Α.Α.Α. Κατηγορία:Ιδρύσεις αθλητικών συλλόγων το 1981 Κατηγορία:Ιδρύσεις ομάδων καλαθοσφαίρισης σε άγνωστο έτος
Νάσος Δετζώρτζης
Ο Νάσος Δετζώρτζης (Κέρκυρα, 2 Φεβρουαρίου 1911 – Αθήνα, Ιούνιος 2003) ήταν πεζογράφος, ποιητής, αρθρογράφος, μεταφραστής, επιμελητής εκδόσεων, αποδέκτης του Ειδικού Κρατικού Βραβείου Λογοτεχνίας για το σύνολο του έργου του το 1995.
Σπουδές - πρώτες εκδόσεις
Σπούδασε μέχρι τα 18 του χρόνια στην Κέρκυρα. Το 1929 πήγε στην Αθήνα, όπου εργάστηκε στη σύνταξη της Μεγάλης Ελληνικής Εγκυκλοπαίδειας του Πυρσού. Από το 1932 μέχρι το 1943 ανέλαβε τη Γραμματεία Συντάξεως του περιοδικού Νέα Εστία, διαδεχόμενος τον Τέλλο Άγρα, ο οποίος και τον σύστησε για τη θέση αυτή. Στην Αθήνα έγινε φοιτητής στη Φιλοσοφική Σχολή, όπου επηρεάστηκε από τον καθηγητή του Ιωάννη Συκουτρή.
Συμμετείχε στην έκδοση του περιοδικού Προπύλαια το 1938, μαζί με τους επίσης φοιτητές Κωνσταντίνο Δεσποτόπουλο (μετέπειτα ακαδημαϊκό), Ηρώ Κορμπέτη, Παναγιώτη Παπαληγούρα (μετέπειτα πολιτικό) και Ηρώ Πεζοπούλου (μετέπειτα κριτικό θεάτρου και βουλευτή). Δεν προσήλθε στις εξετάσεις για τη Φιλοσοφική Σχολή και έμεινε χωρίς πτυχίο (ο ίδιος αυτοσαρκαζόμενος δήλωνε «απτυχίωτος»). Κατά την Κατοχή ήταν ήδη στη στρατιωτική θητεία του στην Κέρκυρα. Γνωρίστηκε με την ποιήτρια και μεταφράστρια Δέσποινα Καμπάνη, με την οποία παντρεύτηκαν το 1950.
Μεταπολίτευση
Μετά την μεταπολίτευση τοποθετείται προϊστάμενος της υπηρεσίας μεταγλωττίσεως των δελτίων ειδήσεων του ΕΙΡ και το 1975 ο τότε υπουργός Παιδείας Γεώργιος Ράλλης του αναθέτει την αναθεώρηση της Νεοελληνικής Γραμματικής του ΟΕΔΒ, όπου ο Δετζώρτζης καθιερώνει το -ει (αντί για το -η) ως κατάληξη των ρημάτων.
Έργα του και βράβευση
Το 1984 εξέδωσε το βιβλίο: Το έργο του βρίσκεται διεσπαρμένο σε όσα περιοδικά και έντυπα συνεργάστηκε (Νέα Γράμματα, Φιλολογικός Νέος Κόσμος, Κύκλος, Γράμματα και Τέχνες, Διαβάζω και Εντευκτήριο, Ελληνίς ). Στη δεκαετία του 1990 εκδίδει επτά τόμους με όσα από το σύνολο του έργου του επέλεξε (εκδ. Γαβριηλίδης) :
Mετά τις εκδόσεις αυτές, το 1995 έλαβε το Ειδικό Κρατικό Βραβείο Λογοτεχνίας για το σύνολο του έργου του.
Στη συνέχεια δημοσίευσε και τα:
Όταν πέθανε το 2003, η εφημερίδα Καθημερινή ανήγγειλε τον θάνατό του αποκαλώντας τον «άρχοντα των γραμμάτων».
Εξωτερικοί σύνδεσμοι
Κατηγορία:Έλληνες συγγραφείς
Ραδιοτηλεσκοπιοφόρο
Με την ονομασία ραδιοτηλεσκοπιοφόρο, (ΡΤΠ/Φ), χαρακτηρίζεται στη κοινή ελληνική ναυτική γλώσσα ένας πολύ εξειδικευμένος τύπος πλοίου επί του οποίου φέρονται ραδιοτηλεσκόπια, εξ ου και η ονομασία του. Πρόκειται για τύπο πλοίου επιστημονικών ερευνών και ειδικότερα διαστημικής έρευνας ή συνεργασίας. Στην αγγλική ναυτική ορολογία ο χαρακτηριστικός αυτός τύπος πλοίου φέρεται ως "CSAS", προφερόμενο κατά γράμμα ή ως Σι-Σας, που αποτελεί αρκτικόλεξο του Civilian Space Associated Ship.
Τα πλοία αυτού του τύπου φέρουν συνήθως είτε μία πρωραία υπερκατασκευή, είτε δύο υπερκατασκευές μία στη πλώρη, (πρόστεγο), και μία στη πρύμνη, (επίστεγο). Πίσω από την πρωραία επί της οποίας βρίσκεται η γέφυρα του πλοίου και κατά μήκος του κυρίου καταστρώματος φέρονται επί πυργωτών κατασκευών μεγάλα ραδιοτηλεσκόπια, (δίσκοι), μέχρι τέσσερα όπως έχει σημειωθεί. Βέβαια η λειτουργία των λεγομένων αυτών "επίνειων ραδοτηλεσκοπίων" δεν σχετίζεται τόσο με αστρονομικές παρατηρήσεις όσο με επικοινωνία, παρακολούθηση και έλεγχο, τεχνητών δορυφόρων και διαστημκών αποστολών.
Τέτοιου τύπου πλοία ξεκίνησε πρώτη την ναυπήγηση, ή μετασκευή, η Ρωσία στη δεκαετία του 1970 δημιουργώντας και ένα στόλο 11 πλοίων (1990). Σημαντικότερα εξ αυτών είναι:
Πηγές
Κατηγορία:Τύποι πλοίων
Επίρραμα
Κατηγορία:Στρατιωτικά διακριτικά
Λέων Γλυκύς
Ο Λέων Γλυκύς ήταν Έλληνας λόγιος του 17ου αιώνα.
Βιογραφία
Γεννήθηκε στα Γιάννενα και ήταν αδελφός του Νικόλαου Γλυκύ, τον οποίο ακολούθησε στην Βενετία. Εκεί συνεργάστηκε αρχικά με τον αδερφό του, αλλά επέστρεψε στα Γιάννενα και έγινε λογοθέτης της μητρόπολης Ιωαννίνων.
Πηγές
Κατηγορία:Έλληνες λόγιοι του 17ου αιώνα
Ουίλιαμ Μπάτλερ Γέιτς
Ο Ουίλλιαμ Μπάτλερ Γέιτς (αγγλ. William Butler Yeats) (13 Ιουνίου 1865, Δουβλίνο - 28 Ιανουαρίου 1939, Γαλλία), γιος του Ιρλανδού ζωγράφου Τζον Μπάτλερ Γέιτς, θεωρείται ένας από τους κορυφαίους αγγλόφωνους ποιητές του 20ού αιώνα. Ασχολήθηκε με την ποίηση, την πεζογραφία, το θέατρο, το δοκίμιο και τη μελέτη. Επηρεάστηκε από το γαλλικό συμβολισμό, κατόρθωσε να συγκεράσει το ρομαντισμό με το ρεαλισμό, ενώ στο έργο του διαφαίνεται η αγάπη του για τους μύθους και τις παραδόσεις για την πατρίδα του, Ιρλανδία, καθιερώνοντας το κελτικό "στυλ", με θέματα από την κελτική μυθολογία, τη μελαγχολία και το μυστικισμό.
Το 1923 τιμήθηκε με το βραβείο Νόμπελ Λογοτεχνίας.
Βιογραφία
thumb|left|200px|Πορτρέτο του ποιητή Ουίλλιαμ Μπάτλερ Γέιτς από τον πατέρα του Τζον Μπάτλερ Γέιτς. Ο Ουίλλιαμ Μπάτλερ Γέιτς γεννήθηκε στο προάστιο του Σάντυμαουντ στο Νότιο Δουβλίνο. Είχε άλλα τρία μικρότερα αδέρφια, τον Τζακ (1871-1957), την Ελίζαμπεθ (1868-1940) και τη Σούζαν (1866-1949): όλοι τους ακολούθησαν κατά κάποιον τρόπο καλλιτεχνική πορεία. Όταν ήταν δυο ετών, η οικογένειά του μετακόμισε από το Δουβλίνο στο Σλάιγκο κι έπειτα στο Λονδίνο λόγω της καλλιτεχνικής δραστηριότητας του πατέρα, Τζον Μπάτλερ Γέιτς, που ήταν ζωγράφος. Τα παιδιά της οικογένειας έλαβαν μόρφωση κατ' οίκον, ενώ η μητέρα τους, που νοσταλγούσε την Ιρλανδία, τους αφηγούταν παραδοσιακές ιστορίες και παραμύθια από την πατρίδα τους.
Το 1877, ο Γέιτς πηγαίνει στη Σχολή Γκοντόλφιν, όπου έχει μέτριες σχολικές επιδόσεις. Ξυπνά μέσα του ο ιρλανδικός πατριωτισμός. Για οικονομικούς λόγους, η οικογένεια επιστρέφει στο Δουβλίνο στα τέλη της δεκαετίας του 1880, αρχικά διαμένοντας στο κέντρο της πόλης κι έπειτα μετακομίζοντας στο προάστιο Χόουθ.
Κατά τα έτη 1881-1883, ο Γέιτς τελειώνει το Λύκειο, ενώ περνάει αρκετό χρόνο του στο ατελιέ του πατέρα του, όπου και έρχεται σε επαφή με πληθώρα καλλιτεχνών και συγγραφέων του Δουβλίνου. Από το 1884 ως το 1886, φοιτά στο Metropolitan School of Art. Κατ' αυτή την περίοδο ξεκινάει να γράφει και τα πρώτα του ποιήματα και το 1885 τα εκδίδει, μαζί με ένα δοκίμιο («Η ποίηση του Σερ Σάμιουελ Φέργκιουσον») στο Dublin University Review. Τα πρώτα αυτά ποιήματα του Γέιτς έχουν επηρεαστεί έντονα από το στιλ των Προραφαηλιτών ποιητών και την ποίηση του ΠέρσυΣέλλεϋ, ενώ λίγο αργότερα στρέφεται στους μύθους, στη λαϊκή ιρλανδική παράδοση και στην ποίηση του Ουίλλιαμ Μπλέηκ.
Το 1889, ο Γέιτς γνωρίζει τη Μωντ Γκον, νεαρή κληρονόμο, οπαδό του εθνικιστικού ιρλανδικού κινήματος. Φανερά γοητευμένος από την ομορφιά της, της κάνει πρόταση γάμου αρκετές φορές μέχρι το 1901, εκείνη όμως αρνείται και τελικά παντρεύεται τον εθνικιστή Τζον ΜακΜπράιντ το 1903. Ωστόσο, η μορφή της επηρέασε την ποίησή του, καθώς αποτέλεσε έμπνευση για κάποια από τα ερωτικά του ποιήματα.
Το 1896, γνωρίζει τη λαίδη Ιζαμπέλλα Ωγκάστα Γκρέγκορυ μέσω του κοινού τους γνωστού, Έντουαρντ Μάρτιν. Η Λαίδη Γκρέγκορυ ενθαρρύνει τον πατριωτισμό του Γέιτς και τον πείθει να συγγράψει θεατρικά έργα. Στο Λονδίνο έρχεται σε επαφή με την Έλενα Μπλαβάτσκυ και γίνεται μέλος της Θεοσοφικής Εταιρείας, ενώ έγινε επίσης δεκτός το Μάρτιο του 1890 στο μυστικιστικό Τάγμα της Χρυσής Αυγής.
Στις 27 Δεκεμβρίου 1904, ιδρύει μαζί με τη Λαίδη Γκρέγκορι και άλλους Ιρλανδούς συγγραφείς το Abbey Theatre στο Δουβλίνο, όπου παρουσιάζει θεατρικά του έργα καθ' όλη τη διάρκεια της ζωής του.
thumb|right|200px|Η επιτύμβια στήλη του ποιητή στην ιρλανδική κομητεία του Σλάιγκο.
Το 1913, ο Γέιτς γνώρισε τον Αμερικανό ποιητή Έζρα Πάουντ στο Λονδίνο, ο οποίος για τα επόμενα χρόνια βρέθηκε κοντά του, εξυπηρετώντας τον εν μέρει στο ρόλο του γραμματέα. Το 1916, σε ηλικία 51 ετών, έκανε πρόταση γάμου στην κατά 27 χρόνια νεότερή του Τζόρτζι Χάιντ-Ληζ, με την οποία παντρεύτηκε την ίδια χρονιά και έκαναν δυο παιδιά, την Ανν και το Μάικλ.
Το 1923 τιμήθηκε με το βραβείο Νόμπελ Λογοτεχνίας για την «πάντα εμπνευσμένη ποίησή του, της οποίας η υψηλή καλλιτεχνική μορφή εκφράζει το πνεύμα ενός ολόκληρου έθνους».
Κατά τα τελευταία χρόνια της ζωής του, ασχολήθηκε και με την πολιτική, καθώς εκλέχτηκε στην Ιρλανδική Σύγκλητο το 1922 και το 1925. Πέθανε το 1939. Το Θέατρο Άμπυ παρέμεινε κλειστό για μια βδομάδα μετά το θάνατό του, ως ένδειξη φόρου τιμής.
Συγγραφικό έργο
Σύγχρονος του Όσκαρ Ουάιλντ, αμφιταλαντεύεται για μεγάλο χρονικό διάστημα ανάμεσα στο παρακμάζον Λονδίνο των τελών του 19ου αιώνα και στην Ιρλανδία που βρίσκεται σε πλήρη αναβρασμό. Τα πρώτα του ποιητικά δείγματα βρίθουν από σύμβολα παρμένα από διαφορετικούς πολιτισμούς και παραδόσεις (κελτική μυθολογία, καθολικισμός, ελληνικοί και ρωμαϊκοί μύθοι, καββάλα), ενώ αργότερα στρέφεται προς το ρεαλισμό.
Κάποια από τα σημαντικότερα και πιο γνωστά έργα του είναι τα:
Τον Οκτώβριο του 2008, μια σπάνια έκδοση (μία από τις 3 σωζόμενες εκδόσεις παγκοσμίως) του «Πάσχα του 1916», μιας από τις πιο πολιτικοποιημένες συλλογές ποιημάτων του Γέιτς, δημοπρατήθηκε στο Δουβλίνο για 9.600 δολάρια, τιμή διπλάσια από τις αρχικές προβλέψεις. Τα άλλα δυο αντίτυπα, από τα πρώτα 25 που εξέδωσε ο ποιητής, βρίσκονται στην Εθνική Βιβλιοθήκη του Δουβλίνου και στη Βρετανική Βιβλιοθήκη του Λονδίνου.
Εξωτερικοί σύνδεσμοι
Κατηγορία:Ιρλανδοί ποιητές Κατηγορία:Ιρλανδοί θεατρικοί συγγραφείς Κατηγορία:Ιρλανδοί δοκιμιογράφοι Κατηγορία:Βραβευμένοι με Νόμπελ Λογοτεχνίας Κατηγορία:Ιρλανδοί νομπελίστες
Φλογοφόρος ροιά
right|thumb Η φλογοφόρος ροιά είναι ένα διακοσμητικό έμβλημα που εμφανίζεται στις στολές διάφορων στρατών ανά τον κόσμο. Αρχικά αποτελούσε διακριτικό επίλεκτων μονάδων των γρεναδιέρων (ή χειροβομβιστών) και αναπαριστούσε αυτό ακριβώς το όπλο, δηλαδή την γρανάτα με το φιτίλι αναμμένο. Όταν πλέον οι γρανάτες έπαψαν να χρησιμοποιούνται και χάθηκε ο συμβολικός συσχετισμός με αυτές, οι Έλληνες στρατιωτικοί χαρακτήρισαν το σχήμα του εμβλήματος ως «ρόδι», εξ ου και η ονομασία «ροιά». Το έμβλημα αυτό τοποθετείται στα επιλαίμια των χιτωνίων της στολής εξόδου ή παραλλαγής των αξιωματικών του Στρατού Ξηράς. Εκτός από τους στρατιωτικούς, το διακριτικό αυτό φέρουν επίσης και οι Ιταλοί αστυνομικοί (καραμπινιέροι), ενώ ήταν και έμβλημα της Ελληνικής Χωροφυλακής.
Κατηγορία:Στρατιωτικά διακριτικά
Γαλλική Αντίσταση
Οι ομάδες της Γαλλικής Αντίστασης αρχικά εξέδιδαν παράνομες εφημερίδες και μετέδιδαν πληροφορίες στις συμμαχικές δυνάμεις. Στη συνέχεια πολλές στράφηκαν στη βία, καθώς πραγματοποιούσαν δολιοφθορές, ανταρτοπόλεμο, απαγωγές και δολοφονίες Γερμανών στρατιωτών ή αξιωματικών. Με τις διάφορες αντιστασιακές ομάδες συνεργάζονταν και ξένοι πράκτορες, κυρίως Βρετανοί και Αμερικανοί.
Η αντίσταση των Γάλλων κατά του ναζιστικού στρατού, διαδραμάτισε σπουδαίο ρόλο καθ' όλη τη διάρκεια του πολέμου. Ιδιαίτερα μετά την Απόβαση της Νορμανδίας (6 Ιουνίου 1944) βοήθησαν στη δυναμική προώθηση των συμμαχικών δυνάμεων, και κατ' επέκταση την απελευθέρωση των ευρωπαϊκών εδαφών της Ναζιστικής Γερμανίας. Έκτοτε οργανώθηκαν καλύτερα και δημιούργησαν τις Γαλλικές Δυνάμεις Εσωτερικού (Forces Françaises de l'Intérieur).
Στα χρόνια που ακολούθησαν το τέλος του πολέμου, πολλά μέλη της Αντίστασης αναδείχθηκαν σε σημαίνουσες πολιτικές ή πολιτιστικές μορφές. Εξάλλου, η Αντίσταση αυτή καθ' αυτή στάθηκε αναμφίβολο πατριωτικό παράδειγμα, όχι μόνο κατά την κατοχή, αλλά και για δεκαετίες αργότερα, αφού ενέπνευσε πλήθος λογοτεχνικών και κινηματογραφικών έργων.
Κατοχή
thumb|right|Χάρτης της Γαλλίας κατά την κατοχή. Με λευκό υποδηλώνονται τα εδάφη της [[Γαλλία του Βισύ|Γαλλίας του Βισύ]] Όταν οι ναζιστικές δυνάμεις διέσπασαν τις γαλλικές αμυντικές γραμμές το Μάιο του 1940, υπήρχαν τρεις δυνατές επιλογές για τον πρωθυπουργό Πολ Ρεϊνό: να παραδοθεί στον Χίτλερ, να οδηγήσει τη χώρα του σε ακόμη μεγαλύτερη καταστροφή αμυνόμενος επί ματαίω ή να ηγηθεί εξόριστης κυβέρνησης στη Βόρεια Αφρική. Όσοι τάσσονταν υπέρ της συνθηκολόγησης πρόσβλεπαν στον ήρωα του Α' Παγκοσμίου Πολέμου Φιλίπ Πεταίν, να διαπραγματευτεί την παράδοση. Άλλοι δεν αποδέχονταν την ήττα, ενώ ο τότε συνταγματάρχης Σαρλ ντε Γκωλ ζητούσε τη συνέχιση του πολέμου από τη Βόρεια Αφρική ή απ'οπουδήποτε μπορούσαν οι γαλλικές δυνάμεις.
Ο γαλλικός λαός απομακρύνθηκε από τα προσβαλλόμενα εδάφη. Χαρακτηριστικά, γύρω στους 2.000.000 Παριζιάνους κατευθύνθηκαν προς το νότο και η νόμιμη κυβέρνηση διέφυγε στο Μπορντό. Τα τελευταία βρετανικά στρατεύματα έσπευδαν προς το λιμάνι του Σερμπούρ απ'όπου αναχώρησαν, ενώ κατέφθαναν ναζιστικές δυνάμεις υπό τον Έρβιν Ρόμελ. Στις 14 Ιουνίου, η σημαία με την σβάστικα κυμάτιζε στο Παρίσι.
Μια από τις συνθήκες της συνθηκολόγησης ήταν και η καταβολή χρημάτων από τους Γάλλους. Το ποσό αυτό ανερχόταν γύρω στα 20 εκατομμύρια μάρκα (Reichsmark) ημερησίως, τα οποία αντιστοιχούσαν σε ένα εκατομμύριο φράγκα. Αυτό είχε τεράστια σημασία για την οικονομία της χώρας. Ο πληθωρισμός εκτινάχτηκε στα ύψη, οδηγώντας έτσι σε σοβαρές ελλείψεις τροφίμων και τελικά σε υποσιτισμό των μαζών. Παράλληλα, πολλοί Γάλλοι χειρώνακτες εργάτες μεταφέρθηκαν στη Γερμανία για αναγκαστική εργασία και αυτό το μέτρο έπληξε επίσης, την οικονομία. Εκτός αυτών, επιβλήθηκαν αυστηρή λογοκρισία, προπαγάνδα και απαγορεύτηκε η κυκλοφορία τις νυχτερινές ώρες. Όλοι αυτοί οι παράγοντες ήταν που δημιούργησαν ένα κλίμα φόβου και καταπίεσης.
Τον Ιούλιο του 1940 εδραιώθηκε η φιλογερμανική κυβέρνηση του Βισύ, υπό τον στρατάρχη Φιλίπ Πεταίν. Χιλιάδες Γάλλοι αποδέχτηκαν το καθεστώς αυτό και έδειχναν πίστη στον Πεταίν, τον οποίο θεωρούσαν σωτήρα της χώρας. Στις αρχές του 1943, ο Πιέρ Λαβάλ ίδρυσε την παραστρατιωτική οργάνωση Milice, η οποία ενεργούσε παρόμοια με την Γκεστάπο και βοηθούσε στην καταστολή της Αντίστασης. Μέχρι το 1942, η οργάνωση είχε μέλη σε ολόκληρη τη Γαλλία., ενώ το 1944 αριθμούσε πάνω από 20.000 μέλη.
Ιστορικό της αντίστασης
thumb|right|Αιχμάλωτοι αντιστασιακοί το 1940
Πρώτα χρόνια της Αντίστασης
Η πλειονότητα των Γάλλων πολιτών είχε μια ουδέτερη στάση, τόσο απέναντι στον κατακτητή, όσο και την Αντίσταση. Ωστόσο, η κατοχή γαλλικού εδάφους και η ναζιστική πολιτική οδήγησαν μερικά άτομα να σχηματίσουν αντιστασιακές οργανώσεις. Αρχικά, δεν υπήρχε οργανωμένη αντίσταση κατά των Ναζί, καθώς οι όποιες ενέργειες, πραγματοποιούνταν σποραδικά, από μικρές ομάδες
Δεν υπήρχε καμία επικοινωνία με τους Συμμάχους και εφόσον δεν υπήρχε καμία πηγή εξοπλισμού, η δράση των πρώτων αντιστασιακών ομάδων επικεντρωνόταν κυρίως στη δημοσίευση εφημερίδων και φυλλαδίων, για τη διάχυση πατριωτικού αισθήματος στο λαό της Γαλλίας. Επιπλέον, οι πράξεις βίας -στο πρώιμο αυτό στάδιο- πραγματοποιήθηκαν λόγω του ενστίκτου της επιβίωσης, παρά ως αποτέλεσμα κάποιας αντιστασιακής ιδεολογίας. Το αντιστασιακό κίνημα εξαπλώθηκε, ιδιαίτερα μετά το Νοέμβριο του 1942, όταν το καθεστώς Βισύ υιοθέτησε ανοιχτά αντισημιτική πολιτική.
Απαρχές οργανωμένης Αντίστασης
Οι επιμέρους αντιστασιακές ομάδες είχαν σημαντικές διαφορές μεταξύ τους, που όμως παραμέριζαν λόγω της εχθρότητας προς τους Ναζί και την κυβέρνηση Βισύ. Το 1941, οι διάσπαρτες κομμουνιστικές ομάδες ήταν οι πρώτες που συνενώθηκαν, αποδεικνύοντας πως μια ενωμένη και οργανωμένη Αντίσταση μπορούσε να έχει καλύτερα αποτελέσματα. Πάντως, οι διάφορες αντιστασιακές οργανώσεις ενδιαφέρονταν ελάχιστα για μια ενωμένη και οργανωμένη αντίσταση, με εξαίρεση ίσως τους κομμουνιστές. Το 1942 ξεκίνησε η άμεση επαφή των αντιστασιακών με τον Σαρλ ντε Γκωλ, ο οποίος είχε διαφύγει στο Λονδίνο.
Δράση του Ζαν Μουλέν
Τον Σεπτέμβριο του 1941, ο Ζαν Μουλέν (Jean Moulin), νεαρός πολιτικός αριστερής ιδεολογίας, διέφυγε στο Λονδίνο, όπου και συναντήθηκε με τον Σαρλ ντε Γκωλ και άλλους Γάλλους ηγέτες. Τον Ιανουάριο του επόμενου έτους επέστρεψε στη Γαλλία, με το κωδικό όνομα Max. Το Μάη του 1943 ίδρυσε το Εθνικό Συμβούλιο Αντίστασης (Conseil National de la Résistance), στο οποίο συμμετείχαν τα οκτώ μεγαλύτερα αντιστασιακά κινήματα, οι δύο σημαντικότερες συνδικαλιστικές οργανώσεις και τα έξι κυριότερα προπολεμικά κόμματα της χώρας. Το Συμβούλιο ελεγχόταν από τη Γαλλική Επιτροπή Εθνικής Απελευθέρωσης (Comité français de la Libération nationale), την οποία διοικούσαν από κοινού ο Ντε Γκωλ και Ανρί Ζιρώ. Ωστόσο, λίγο αργότερα, ο Μουλέν προδόθηκε και συνελήφθη από την Γκεστάπο. Μετά από βασανιστήρια σε Λυών και Παρίσι, ξεψύχησε στις 8 Ιουλίου 1943, σε ένα τρένο προς τη Γερμανία.
Απελευθέρωση της Γαλλίας
thumb|right|150px|Μαχητής των ΓΔΕ, κρύβεται πίσω από ένα φορτηγό, κατά την απελευθέρωση του [[Παρίσι|Παρισιού, τον Αύγουστο του 1944]]
Οι Γαλλικές Δυνάμεις Εσωτερικού ή ΓΔΕ (Forces Françaises de l'Intérieur) αποτέλεσαν μια πιο οργανωμένη ομάδα αντιστασιακών, που δημιουργήθηκε μετά την απόβαση των συμμάχων στη Νορμανδία. Συνέβαλαν τα μέγιστα στην απελευθέρωση της Γαλλίας, έργο που όμως είχαν αναλάβει κυρίως οι τακτικές δυνάμεις της χώρας. Μετά το τέλος του πολέμου, τα μέλη των ΓΔΕ συγχωνεύτηκαν στον τακτικό στρατό.
Στις 25 Αυγούστου του 1944, ο στρατηγός Λεκλέρκ οδήγησε στο Παρίσι τη 2η Μεραρχία Τεθωρακισμένων. Η απελευθέρωση του Παρισιού, αποτελεί μια από τις ενδοξότερες στιγμές της γαλλικής Αντίστασης. Είχαν μάλιστα προηγηθεί λαϊκές διαδηλώσεις και απεργίες. Η απελευθέρωση των κεντρικών, νοτιοανατολικών και νοτιοδυτικών περιοχών της χώρας πραγματοποιήθηκε από τα στρατεύματα του στρατηγού ντε Τασινύ. Τα μέλη των ΓΔΕ προσήλθαν κατά χιλιάδες για να βοηθήσουν τις συμμαχικές δυνάμεις, στην απομάκρυνση του ναζιστικού στρατού, και χάρη στις προσπάθειές τους, ο Σαρλ ντε Γκωλ κατέλαβε εξέχουσα θέση στα συμβούλια των Συμμάχων.
Αμέσως μετά την απελευθέρωση, η χώρα σαρώθηκε από ένα κύμα συλλήψεων, εκτελέσεων και δημόσιων εξευτελισμών όσων συνεργάζονταν με τους Ναζί. Eκτελέστηκε η πλειονότητα των 25.000-35.000 μελών της Milice. Το σύνολο των ενεργειών αυτών έγινε γνωστό με την ονομασία épuration sauvage, δηλαδή βίαιη εκκαθάριση.
Μέγεθος της Αντίστασης
thumb|right|200px|Μέλη της Γαλλικής Αντίστασης από τη [[Βρετάνη]] Στους κόλπους της αντίστασης, όπου συμμετείχαν γυναίκες και άνδρες, αποτυπωνόταν ένα ευρύ φάσμα ηλικιών, κοινωνικών θέσεων, πολιτικών ιδεολογιών και θρησκειών. Αν και ο ακριβής υπολογισμός των αντιστασιακών είναι δύσκολος, οι ενεργά συμμετέχοντες στην αντίσταση υπολογίζονται από ορισμένους περίπου στις 300.000.
Από την άλλη, ο Αμερικανός ιστορικός Τζον Πάξτον (John Paxton) υποστηρίζει ότι το 2% του ενήλικου γαλλικού πληθυσμού (400.000 άτομα) συμμετείχε ενεργά στην αντίσταση. Ωστόσο, το ποσοστό αυτό ανέρχεται στο 10% του ενήλικου πληθυσμού της Γαλλίας (2.000.000 άτομα), αν συνυπολογίσει κανείς όσους διάβαζαν παράνομες εφημερίδες, τις οποίες εξέδιδαν οι αντιστασιακές ομάδες. Μεταπολεμικά, η γαλλική κυβέρνηση αναγνώρισε επισήμως 220.000 άνδρες και γυναίκες, ως μετέχοντες στην αντίσταση.
Το σύνολο της Γαλλικής Αντίστασης απαρτιζόταν από διάφορα κινήματα και δίκτυα, δύο έννοιες διαφορετικές. Κινήματα ονομάστηκαν οι προσπάθειες ενημέρωσης και οργάνωσης του γαλλικού πληθυσμού, ενώ δίκτυα οι οργανώσεις με καθαρά στρατιωτικό σκοπό, όπως κατασκοπεία, σαμποτάζ και ανταρτοπόλεμος.
Γκωλιστές
Ο Σαρλ ντε Γκωλ είχε διαφύγει στο Λονδίνο στις 17 Ιουνίου 1940 και στις 28 του ίδιου μήνα αναγνωρίστηκε από τους Βρετανούς, ως ο αρχηγός της εκκολαπτόμενης αντίστασης.
Πραγματοποίησε την πρώτη του εκπομπή, μέσω του ραδιοφώνου του BBC, στις 18 Ιουνίου του 1940 και έκτοτε, ζητούσε αντίσταση από τους συμπατριώτες του. Καλούσε τους Γάλλους να διαφύγουν σε βρετανικό έδαφος, ώστε να ενταχθούν στις Δυνάμεις της Ελεύθερης Γαλλίας (Forces Françaises Libres-ΔΕΓ) και να πολεμήσουν μαζί με το συμμαχικό στρατό. Την οργάνωση αυτή είχε ιδρύσει ο ίδιος, για να βοηθήσει την Αντίσταση εντός Γαλλίας, χωρίς ωστόσο να συνεργάζεται με τους Βρετανούς, καθώς συχνά διαφωνούσε με τον Ουίνστον Τσώρτσιλ. Αρχικά, η οργάνωση αυτή περιελάμβανε μέρος του γαλλικού στρατού και ναυτικού και Γάλλους εθελοντές, που ζούσαν ήδη στην Αγγλία. Οι πρώτες μάχες των ΔΕΓ ήταν πλάι στον βρετανικό στρατό, σε εκστρατείες στην Αφρική και τη Μέση Ανατολή.
Αν και η πλειονότητα των Γάλλων χαιρέτησαν τη δράση του Ντε Γκωλ, πολλοί θεωρούσαν προκλητικές τις εκπομπές του, γιατί γίνονταν από έναν αξιωματικό που ενεργούσε δίχως αρμοδιότητα. Όσοι υποστηρικτές του Ντε Γκωλ αδυνατούσαν να διαφύγουν στη Βρετανία, εγκαταστάθηκαν στα εδάφη που έλεγχε το καθεστώς του Βισύ, και δημιούργησαν ένα ευρύ δίκτυο σαμποτάζ και κατασκοπίας. thumb|left|210px|Χειραψία μεταξύ Ζιρώ και Ντε Γκωλ, στη Διάσκεψη της Καζαμπλάνκας Παρά τις επιτυχίες τους, οι ΔΕΓ παρέμειναν σχετικά αδύναμες, μέχρι το 1942. Τότε είναι που ο Ντε Γκωλ στέλνει τον Ζαν Μουλέν ώστε να συνενώσει τις διάφορες αντιστασιακές ομάδες της Γαλλίας υπό την αρχηγία του. Ο Μουλέν ιδρύει για το σκοπό αυτό το Εθνικό Συμβούλιο Αντίστασης (Conseil National de la Résistance), στα μέσα του επόμενου χρόνου.
Όταν το 1942 βρετανικά και αμερικανικά στρατεύματα εισέβαλαν επιτυχημένα στη βόρεια Αφρική, ξέσπασε διαμάχη για την εξουσία, ανάμεσα στον Ντε Γκωλ και τον Ανρί Ζιρώ, αρχηγό των γαλλικών δυνάμεων στην περιοχή. Η κρίση αυτή συζητήθηκε ακόμη και στη Διάσκεψη της Καζαμπλάνκας. Τελικά, και οι δύο έγιναν ηγέτες του Εθνικού Συμβουλίου Αντίστασης. Αλλά τον Οκτώβριο του 1943, ο Ντε Γκωλ κατάφερε να απομακρύνει τον αντίπαλό του από το κυνήγι της εξουσίας και να γίνει ο μόνος πρόεδρος του Συμβουλίου.
Πάνω από 100.000 άντρες των Δυνάμεων της Ελεύθερης Γαλλίας συμμετείχαν στην εισβολή των Συμμάχων στην Ιταλία. Κατά την απόβαση στη Νορμανδία, ο αριθμός είχε ξεπεράσει τους 300.000. Το καλοκαίρι του 1944, η 2η Μεραρχία Τεθωρακισμένων, υπό τον περίφημο στρατηγό Λεκλέρκ, μπήκε στο Παρίσι.
Κομμουνιστές
Μετά το σύμφωνο Μολότωφ-Ρίμπεντροπ και το ξέσπασμα του Β' Παγκοσμίου Πολέμου, η κυβέρνηση του Εντουάρ Νταλαντιέ, κήρυξε παράνομο το Κομμουνιστικό Κόμμα της Γαλλίας (Parti communiste français) και πολλοί ηγέτες του φυλακίστηκαν. Οι οδηγίες, όμως, της Κομιντέρν ήταν να κρατηθεί αντιπολεμική στάση και μόνο όταν ο Χίτλερ εισέβαλε στη Σοβιετική Ένωση, άρχισαν οι κομμουνιστές να οργανώνουν αντίσταση. thumb|right|Κομμουνιστής αιχμάλωτος τον Ιούλιο του 1944 Οι κομμουνιστές ήταν αυτοί που κυρίως πραγματοποιούσαν ανταρτοπόλεμο. Εξάλλου, το Κομμουνιστικό Κόμμα διέθετε εμπειρία από τη δράση του κατά τον Ισπανικό Εμφύλιο. Στις 21 Αυγούστου του 1941, δολοφονήθηκε στο παρισινό μετρό κάποιος Γερμανός αξιωματικός, από έναν κομμουνιστή συνταγματάρχη. Αυτή ήταν και η πρώτη απροκάλυπτη πράξη βίας της αντίστασης.
Μεταπολεμικά, το Κομμουνιστικό Κόμμα αυτοπροβλήθηκε ως το κόμμα, χιλιάδες περισσότερα μέλη του οποίου εκτελέστηκαν απ΄ τους Γερμανούς. Αυτό όμως δεν ισχύει καθώς, από τους 30.000 Γάλλους που εκτελέστηκαν στη διάρκεια της κατοχής, μόλις μερικές χιλιάδες ανήκαν στο κόμμα.
Σοσιαλιστές
Το Μάρτιο του 1941 ιδρύθηκε στη Νιμ η οργάνωση Επιτροπή Σοσιαλιστικής Δράσης (Commité d'action socialiste, από σοσιαλιστές πολιτικούς. Tον Ιανουάριο του ίδιου έτους, ιδρύθηκε μια παρόμοια οργάνωση στο διαμέρισμα Νορ-Πα ντε Καλαί. Στις τάξεις αυτών των οργανώσεων περιλαμβάνονταν πολλές εξέχουσες προσωπικότητες της εγχώριας πολιτικής σκηνής, όπως οι μετέπειτα πρωθυπουργοί Λεόν Μπλουμ και ο Γκι Μολέ.
Εβραίοι
Από το καθεστώς του Βισύ θεσπίστηκαν νόμοι κατά των Εβραίων, οι οποίοι κατά συνέπεια συνελήφθησαν, φυλακίστηκαν και στάλθηκαν σε στρατόπεδα συγκέντρωσης. Ως εκ τούτου, η συμμετοχή Εβραίων στη αντίσταση ήταν έντονη.
Υποστηρικτές του καθεστώτος Βισύ
Μια ιδιαίτερη κατηγορία αντιστασιακών ήταν εκείνη των λεγόμενων vichysto-résistant, δηλαδή όσων αρχικά υποστήριξαν το καθεστώς Βισύ, αλλά εν συνεχεία εντάχθηκαν στην Αντίσταση.
Οι πιο ένθερμοι υποστηρικτές της φιλογερμανικής κυβέρνησης ανήκαν σε ακροδεξιές οργανώσεις, όπως η Καγκούλ (La Cagoule), η  Action Française και η Croix-de-Feu. Οργανώσεις σαν κι αυτές, παρ' όλες τις ιδεολογικές μικροδιαφορές τους, διακατέχονταν από αντι-κοινοβουλευτισμό. κι έτσι δέχτηκαν με ενθουσιασμό το καθεστώς Βισύ. Σύμφωνα με τον Σαρλ Μωρά, ιδρυτή της Action Française, η πτώση της δημοκρατίας ήταν "θεία έκπληξη".
Αργότερα, όμως, ο πατριωτισμός υπερίσχυσε και έτσι πολλοί δημιούργησαν αντιστασιακές ομάδες κατά των Ναζί. Τα κατασκοπευτικά δίκτυα Klan και Alliance, ιδρύθηκαν από μέλη των Croix-de-Feu και La Cagoule, αντίστοιχα. Ο Ντανιέλ Κορντιέ, μέλος της Action Française, έγινε γραμματέας του Ζαν Μουλέν, ενώ οι οργανώσεις Combat και Liberté ιδρύθηκαν επίσης από πρώην υποστηρικτές της κυβέρνησης Βισύ. Ο συνταγματάρχης Γκρουσάρ, μέλος των μυστικών υπηρεσίων του νέου καθεστώτος, ίδρυσε το δίκτυο Gilbert.
Η επαφή με άλλους αντιστασιακούς, οδήγησε πολλούς στην αλλαγή πολιτικών απόψεων. Ο Φρανσουά Μιτεράν μετακινήθηκε προς την αριστερά, συμμετέχοντας στην Αντίσταση, ενώ ο συντηρητικός στρατιωτικός Ανρί Φρενέ, υιοθέτησε σοσιαλιστικές ιδέες.
Γυναίκες
thumb|right|170px|Η Νικόλ Μινέ, σημαντική μορφή της Γαλλικής Αντίστασης Ήδη μετά τον Α' Παγκόσμιο Πόλεμο, οι διαφορές στην αντιμετώπιση ανδρών και γυναικών είχαν μειωθεί αρκετά, παρ' ότι υπήρχαν ακόμη ανισότητες. Κατά την κατοχή, το καθεστώς Βισύ και ο ίδιος ο Πεταίν, υπονόμευσαν σημαντικά το φεμινιστικό κίνημα.
Σε γενικές γραμμές, οι αντιστασιακές ομάδες σπάνια δέχονταν γυναίκες ως μέλη. Επομένως, οι γυναίκες ήταν πολύ λιγότερες από τους άνδρες: αντιπροσώπευαν το 11% μελών κινημάτων και οργανώσεων. Όσες μάλιστα συμμετείχαν, περιορίζονταν σε υποδεέστερους ρόλους.
Η Λουσί Ωμπράκ, εκ των ιδρυτικών μελών της σημαντικής οργάνωσης Libération-Sud, δεν είχε κάποια συγκεκριμένη θέση στην οργάνωση. Η Ελέν Βιανέ, σύζυγος του ιδρυτή της παράνομης εφημερίδας Défense de la France, δεν εξέφραζε τις απόψεις της στα θέματα της εφημερίδας. Η Μαρί-Μαντλέν Φουρκάντ, επικεφαλής του κατασκοπευτικού δικτύου Alliance, ήταν η μόνη γυναίκα αντιστασιακή αρχηγός, ενώ η Λωρ Ντιμπόλντ, γραμματέας του Ζαν Μουλέν, ήταν μια από τις λίγες γυναίκες που τιμήθηκε με το μετάλλιο του Τάγματος της Απελευθέρωσης. Στη μεταπολεμική κυβέρνηση της Γαλλίας, καμία γυναίκα δε χρίστηκε υπουργός.
Ξένοι
Πλάι στους Γάλλους έδρασαν και ξένοι αντάρτες, Ευρωπαίοι και μη. Σημαντικά παραδείγματα ξένων αντιστασιακών είναι ο Ισπανός Αντόνιο Τέγιεθ, ο Ελληνοβρετανός Τζωρτζ Ροδοκανάκης και ο Γεωργιανός Ντιμίτρι Αμιλαχβάρι. Επιπρόσθετα, πολλοί ξένοι πράκτορες, Αμερικανοί και Βρετανοί κατά κόρον, δρούσαν στα κατεχόμενα εδάφη, συνεργαζόμενοι συχνά με τους Γάλλους.
Ισπανοί
Μετά το τέλος του Ισπανικού Εμφυλίου το 1939 και την επικράτηση του Φράνκο, περίπου 500.000 Ισπανοί Δημοκρατικοί διέφυγαν στη Γαλλία, ώστε να αποφύγουν τη φυλακή ή την εκτέλεση. Μετά την συνθηκολόγηση του Πεταίν, οι περισσότεροι εξ αυτών επαναπατρίστηκαν, αλλά 120.000 με 150.000 παρέμειναν στη Γαλλία. Αυτά τα άτομα ήταν πολιτικοί κρατούμενοι και περιορίστηκαν σε στρατόπεδα συγκέντρωσης βόρεια των Πυρηναίων. Πολλοί από αυτούς κατάφεραν να δραπετεύσουν και να συμμετάσχουν στη γαλλική αντίσταση ή να σχηματίσουν τις δικές τους ομάδες. Τον Απρίλιο του 1942 δημιούργησαν έναν ένοπλο οργανισμό ονόματι Ισπανική Ομάδα Ανταρτοπόλεμου (Agrupación de Guerrilleros Españoles), που μέχρι τον Ιούλιο του 1944 αριθμούσε 3.400 μέλη. Μετά την απελευθέρωση των γαλλικών εδαφών, οι Ισπανοί αντιστασιακοί έστρεψαν το βλέμμα τους, στην ανατροπή του Φράνκο.
Γερμανοί και Αυστριακοί
Από την άνοιξη του 1943, συμμετείχαν Γερμανοί και Αυστριακοί αντιφασίστες. Η πλειονότητα αυτών μάλιστα είχε πολεμήσει τα φασιστικά στρατεύματα του Φράνκο κατά τον Ισπανικό Εμφύλιο. Ηγέτης τους ήταν ο κομμουνιστής Όττο Κύνε, τέως μέλος του Ράιχσταγκ. Πολέμησε ανοιχτά τους Ναζί, με σημαντικές νίκες στο νομό Λοζέρ τον Απρίλιο του 1944 και μια ενέδρα στα Waffen-SS στις αρχές Ιουνίου του επόμενου χρόνου. Ο Κύνε συμμετείχε σημαντικά και στην εκδίωξη των γερμανικών δυνάμεων από τη Γαλλία, μετά την απόβαση της Νορμανδίας.
Βρετανοί και Αμερικανοί πράκτορες
thumb|right|Γάλλοι αντιστασιακοί με πράκτορες της SOE (τρίτος και τέταρτος από αριστερά) Ήδη από το 1940 ιδρύθηκε από τους Τσώρτσιλ και Ντάλτον, η οργάνωση Επιχειρήσεις Ειδικών Αποστολών (SOE) (Special Operations Executive ή SOE). Ήταν μια μυστική υπηρεσία, στόχοι της οποίας ήταν η πραγματοποίηση ανταρτοπόλεμου ενάντια στις δυνάμεις του Άξονα, καθώς και η υποστήριξη των αντιστασιακών κινημάτων στις κατεχόμενες δυνάμεις. Για τις επιχειρήσεις της οργάνωση αυτής στη Γαλλία, συμμετείχαν τόσο Γάλλοι, όσο και Βρετανοί πράκτορες. Έπεφταν με αλεξίπτωτα στα γαλλικά εδάφη και προσπαθούσαν να οργανώσουν τους ντόπιους αντιστασιακούς σε διάφορα θέματα, όπως σαμποτάζ και κατασκοπεία, ενώ αποστελλόταν και οπλισμός: μέχρι την απόβαση της Νορμανδίας είχαν παραληφθεί περίπου 4.000 τόνοι πολεμικού εξοπλισμού. Ειδικά μετά την D-Day, η δράση της οργάνωσης εντάθηκε, καθώς 100 άνδρες και 6.000 τόνοι πυρομαχικών έφτασαν στα κατεχόμενα εδάφη.
Ανάλογη δράση με την SOE είχε το αμερικανικό Γραφείο Στρατηγικών Υπηρεσιών (Office of Strategic Services ή OSS), μια οργάνωση με 13.000 περίπου υπαλλήλους. Ιδρύθηκε το 1942 ως συντονιστικό όργανο κατασκοπευτικών δραστηριοτήτων, κατά κύριο λόγο για την απόκτηση πληροφοριών στρατιωτικής φύσεως. Οι ενέργειές της υπηρεσίας έπαιξαν καθοριστικό ρόλο στην πραγματοποίηση της απόβασης συμμαχικών δυνάμεων στη νότια Γαλλία, στις 15 Αυγούστου 1944 (Επιχείρηση Δραγώνος).
Οι δυο παραπάνω υπηρεσίες δρούσαν στα πλαίσια της επιχείρησης Τζέντμπουργκ, η οποία είχε ως στόχο τη διεξαγωγή ανταρτοπόλεμου και σαμποτάζ, κατά των Γερμανών, στη Γαλλία, το Βέλγιο και την Ολλανδία. Στην επιχείρηση αυτή συμμετείχε και ο Ντε Γκωλ.
Άλλοι
Αρκετοί Λουξεμβουργιανοί συμμετείχαν στις αντιστασιακές ομάδες, ιδιαίτερα στη Λυών, την Γκρενόμπλ και στις Αρδέννες. Πολλοί από αυτούς σκοτώθηκαν, ενώ άλλοι έγιναν υψηλόβαθμα στελέχη της Αντίστασης.
Στις αρχές του 1943, Ιταλοί σοσιαλιστές και κομμουνιστές άρχισαν την ενεργή τους συμμετοχή στην αντίσταση.
Κατά τις δεκαετίες του 1920 και του 1930, πολλοί Ούγγροι είχαν μεταναστεύσει στη Γαλλία. Μεγάλο ποσοστό αυτών εντάχθηκε στην αντίσταση, ενώ ήταν ιδίως ενεργοί στις περιοχές της Λυών, της Μασσαλίας, της Τουλούζης και της Γκρενόμπλ.
Μνεία πρέπει επίσης να γίνει και στους Κατζούν, οι οποίοι υπηρετούσαν στον αμερικανικό στρατό. Πολλοί από αυτούς παρίσταναν τους Γάλλους πολίτες, ώστε να να μεταφέρουν πληροφορίες στους Συμμάχους, από περιοχές της Γαλλίας. Επίσης δρούσαν στο Βέλγιο και τη Βόρεια Αφρική.
Παράνομες εφημερίδες και βιβλία
Η πρώτη ενέργεια ενέργεια πολλών αντιστασιακών ομάδων ήταν η τύπωση και κυκλοφορία παράνομων εφημερίδων. Στο Βορρά, κυκλοφορούσαν οι εφημερίδες Pantagruel, Libération-Nord και Défense de la France. Μόνο η τελευταία, τον Ιανουάριο του 1944, διένειμε 450.000 αντίτυπα. Στις περιοχές του Νότου, η εφημερίδα Combat, η οποία προήλθε από τη συγχώνευση δύο άλλων, είχε κατά το 1944 κυκλοφορία 200.000 αντίτυπα.
Εκτός από παράνομες εφημερίδες, οι αντιστασιακοί εκτύπωναν και βιβλία. Ιδρύθηκαν έτσι εκδοτικοί οίκοι, με σημαντικότερο παράδειγμα τον Les Éditions de Minuit, που εξέδωσε έργα των Μωριάκ, Ελυάρ και Αραγκόν, ενώ κυκλοφόρησε και το βιβλίο Το Φεγγάρι Έπεσε του Τζον Στάινμπεκ. Το μυθιστόρημα Le Silence de la mer, του Ζαν Μπρουλέρ, έγινε σύμβολο πνευματικής αντίστασης στον κατακτητή.
Στις περισσότερες περιπτώσεις, οι διάφορες αντιστασιακές ομάδες επεκτάθηκαν και σε άλλες δραστηριότητες, αλλά για πολλές από αυτές η δημοσίευση παράνομου υλικού παρέμενε η κυριότερη πρακτική, καθ' όλη τη διάρκεια της κατοχής.
Κατασκοπεία
Ίσως η πιο ουσιώδης δραστηριότητα της Αντίστασης, ήταν η κατασκοπεία. Οι πράκτορες συγκέντρωναν πληροφορίες για τη δράση της Βέρμαχτ, τις παράκτιες οχυρώσεις και άλλα στρατιωτικά θέματα.
Τον Ιούλιο του 1940 ιδρύθηκε, μετά από εισήγηση του Ουίνστον Τσώρτσιλ, το Κεντρικό Γραφείο Πληροφόρησης και Δράσης (Bureau Central de Renseignements et d'Action), του οποίου κύριος σκοπός ήταν η ενημέρωση του Λονδίνου για τις κινήσεις των Γερμανών στο στενό της Μάγχης. Η υπηρεσία βασιζόταν σε εθελοντές, οι οποίοι έπεφταν με αλεξίπτωτο στην κατεχόμενη Γαλλία. Η υπηρεσία κατασκοπείας του κομμουνιστικού κόμματος είχε την κωδική ονομασία FANA.
Εκτός από Γάλλους, στην κατασκοπεία συμμετείχαν ευρέως και Βρετανοί, και μάλιστα υπήρχε συναγωνισμός μεταξύ τους.
Σαμποτάζ
thumb|right|150px|Αμερικανικό αεροπλάνο πίπτει εφόδια σε αντιστασιακούς Αρχικά, οι αντιστασιακοί κατασκεύαζαν μόνοι τους τα εκρηκτικά για τις επιχειρήσεις δολιοφθοράς κατά των ναζιστικών δυνάμεων. Χαρακτηριστικό παράδειγμα αποτελεί η δράση της χημικού Φρανς Μπλοκ-Σεραζέν: στο εργαστήριό της παρασκεύαζε εκρηκτικές ύλες και κυανιούχες κάψουλες, που έκαναν υποφερτό των πόνο των βασανιστηρίων. Αργότερα, προτιμήθηκε η κλοπή εκρηκτικών από τους Γερμανούς, ενώ και βρετανικά αεροπλάνα έριχναν με αλεξίπτωτα, τόνους εκρηκτικών για τους αντάρτες.
Η συνηθέστερες μορφές δολιοφθοράς ήταν η καταστροφή των σιδηροδρομικών γραμμών, η ανατίναξη γεφυριών και εργοστασίων. Αξιοσημείωτη είναι η συμμετοχή αρκετών εργαζομένων της SNCF στην Αντίσταση. Μετά την απόβαση στη Νορμανδία, το σαμποτάζ σιδηροδρόμων έγινε συχνότερο. Απέβη μάλιστα σπουδαίας σημασίας καθώς δυσχέραινε τις κινήσεις των ναζί προς το μέτωπο, αλλά και τη μετέπειτα υποχώρησή τους. Ίσως, το σημαντικότερο παράδειγμα σαμποτάζ, είναι η καταστροφή 300 τόνων ελαστικών, σε εργοστάσιο της κεντρικής Γαλλίας.
Ανταρτοπόλεμος
Ανταρτοπόλεμος πραγματοποιούνταν κατά κύριο λόγο από τους κομμουνιστές. Οι ένοπλοι αντιστασιακοί έστηναν ενέδρες στα γερμανικά στρατεύματα ή απήγαγαν και δολοφονούσαν αξιωματικούς. Δε χάριζαν τη ζωή σε όσους Γερμανούς παραδίνονταν, ενώ πολλές φορές ακρωτηρίαζαν τα πτώματα.
Το 1942, οι Σύμμαχοι απέτυχαν να ανοίξουν νέο μέτωπο στη Δύση. Ένα νέο κύμα κομμουνιστικού ανταρτοπόλεμου ξέσπασε, με στόχο την απασχόληση επιπλέον γερμανικών δυνάμεων, ώστε τελικά να ανακουφιστεί η Σοβιετική Ένωση, στο Ανατολικό Μέτωπο. Από τον Ιούλιο του 1943, ο ανταρτοπόλεμος στη πόλη του Παρισιού οργανώθηκε καλύτερα.
Η θρυλική ομάδα Μανουτσιάν αποτελούνταν από 23 άτομα, όλα μέλη της FTP-MOI. Η ομάδα αυτή, υπό την αρχηγία του Αρμένη Μισσάκ Μανουτσιάν (από τον οποίο και πήρε το όνομά της), αποτελούσε την "καρδιά" της Αντίστασης στο Παρίσι. Έγινε γνωστή για την διεκπεραίωση σπουδαίων χτυπημάτων στους Ναζί, όπως την ανατίναξη εργοστασίων και τη δολοφονία Γερμανών στρατιωτών. Όταν το 1944 τα μέλη της συνελήφθησαν, ξεκίνησε μια προπαγανδιστική εκστρατεία εκ μέρους του καθεστώτος Βισύ. Η εκστρατεία αυτή έφτασε στο απόγειό της με τη δημοσίευση της λεγόμενης Κόκκινης Αφίσας (Affiche Rouge): τονιζόταν η εβραϊκή καταγωγή και κομμουνιστική ιδεολογία πολλών μελών της ομάδας, ώστε να παρουσιαστεί η Αντίσταση ως μη γαλλική υπόθεση. Τελικά, τα μέλη της ομάδας Μανουτσιάν εκτελέστηκαν στις 21 Φεβρουαρίου του ίδιου χρόνου.
Δυσκολίες
Προφανώς, οι Γάλλοι αντιστασιακοί αντιμετώπιζαν σοβαρά προβλήματα στον αγώνα τους κατά των Γερμανών. Τα δύο κυριότερα, ωστόσο, ήταν οι ελλείψεις σε τρόφιμα και μεταφορικά μέσα.
Αντιμετώπιση από τους Ναζί
thumb|right|200px|Αντιστασιακοί αιχμάλωτοι, τον Ιούλιο του 1944 Οι Ναζί αποκαλούσαν τους Γάλλους αντιστασιακούς "τρομοκράτες". Όταν κάποιος αντιστασιακός συλλαμβάνονταν, συνήθως στελνόταν σε στρατόπεδα συγκέντρωσης, όπως το Νατζβάιλερ-Στρούτχοφ. Υπολογίζεται πως, μέχρι τον Ιούνιο του 1944, 56.000 αντιστασιακοί στάλθηκαν σε στρατόπεδα συγκέντρωσης, από τους οποίους οι μισοί δεν επιβίωσαν. Σύμφωνα με τη Σύμβαση Γενεύης του 1929, οι συλληφθέντες Γάλλοι αντιστασιακοί δεν αποτελούσαν αιχμάλωτους πολέμου και άρα δεν αντιμετωπίζονταν ως τέτοιοι.
Ο ίδιος ο Χίτλερ είχε δώσει εντολή στους στρατιώτες του να φέρονται φιλικά στον γαλλικό πληθυσμό. Εντούτοις, τα αντίποινα για τη δράση των αντιστασιακών στρέφονταν, με αυξανόμενη αγριότητα, κατά των άμαχων πολιτών. Σημαντικότερα παραδείγματα της βιαιότητας αυτής είναι οι σφαγές στις μικρές πόλεις Βασιέ-εν-Βερκόρ και Οραντούρ-σουρ-Γκλαν. Στην πρώτη περίπτωση εκτελέστηκαν από τη Βέρμαχτ πάνω από 200 κάτοικοι, ενώ στη δεύτερη, ολόκληρη η πόλη καταστράφηκε και 642 κάτοικοί της σφαγιάσθηκαν από τα Waffen-SS.
Μύθος ή όχι;
thumb|right|Βετεράνοι της Αντίστασης, σε ετήσια τελετή εορτασμού Μετά την απελευθέρωση της χώρας και το τέλος του πολέμου, συζητήθηκαν ιδιαιτέρως πολλές πτυχές της Αντίστασης, όπως το μέγεθός της, η αποδοχή της από το λαό και άλλα. Ο Γάλλος ιστορικός Ανρί Ρουσσώ, ειδικός σε θέματα αυτής της περιόδου, έχει χρησιμοποιήσει τον όρο syndrome Vichy (σύνδρομο Βισύ).
Στα χρόνια που ακολούθησαν επικράτησε ένα είδος συλλογικής μνήμης της Αντίστασης, γνωστή ως résistancialisme. Ειδικά μετά την επιστροφή του Ντε Γκωλ στην εξουσία, το 1958, έγιναν προσπάθειες να παρουσιαστεί μια σθεναρή Γαλλία, αντίθετη στους Ναζί και το καθεστώς Βισύ.
Πολλοί, ωστόσο, είναι και αυτοί που υποστηρίζουν ότι η Αντίσταση δεν υφίσταντο, όπως αργότερα προβλήθηκε. Τέως υποστηρικτές του καθεστώτος Βισύ χρησιμοποίησαν φράσεις όπως la mythe de la Résistance (ο μύθος της Αντίστασης) ή το γκωλικό καθεστώς είναι χτισμένο πάνω σε ένα θεμελιώδες ψέμα. Ο μαρξιστής ιστορικός Έρικ Χόμπσμπομ υποστηρίζει, σ' ένα από τα βιβλία του:
Οι πρώτες αμφισβητήσεις της Αντίστασης, όπως ήταν επισήμως αποδεκτή, εμφανίστηκαν κατά τα γεγονότα του Μάη του '68. Ειδικά κατά τη δεκαετία του 1980, η αντικειμενική ανασκόπηση της γαλλικής ιστορίας είχε γίνει εθνική εμμονή.
Όπως και να 'χει, σε όλη τη χώρα υπάρχουν μνημεία προς τιμήν των αντιστασιακών, ενώ και οι βετεράνοι τιμήθηκαν από τις εκάστοτε κυβερνήσεις.
Στη σύγχρονη κουλτούρα
Η αντίσταση κατά των Ναζί έχει εμπνεύσει πλήθος λογοτεχνών, κυρίως στη Γαλλία. Κύριο παράδειγμα αποτελεί το ποίημα του 1955 Strophes pour se souvenir, του Λουί Αραγκόν, προς τιμήν των μελών της ομάδας Μανουτσιάν. Αργότερα, το ποίημα αυτό μελοποιήθηκε από τον μουσικό της σανσόν, Λεό Φερρέ. Το 1943, ο Ζοζέφ Κεσσέλ, έγραψε το βιβλίο L'Armée des ombres, στο οποίο περιγράφει τα βιώματά του από την αντίσταση.
Επιπλέον, η γαλλική αντίσταση υπήρξε πηγή έμπνευσης και για πλήθος κινηματογραφικών ταινιών. Στα χρόνια αμέσως μετά τον πόλεμο, γυρίστηκαν πολλές γαλλικές ταινίες, που παρουσίαζαν το λαό εκτεταμένα συμμέτοχο στην αντίσταση. Σημαντικά παραδείγματα της εποχής αυτής είναι οι ταινίες La Bataille du rail (1946) και Jéricho (1946).
Κατά τη δεκαετία του 1950, η γαλλική αντίσταση εμφανίζεται λιγότερο ιδανική, σε ταινίες όπως η Le Passage du Rhin (1960), με πρωταγωνιστή τον Σαρλ Αζναβούρ.
Από το 1958, όταν και στην εξουσία ανέβηκε ο Σαρλ ντε Γκωλ, στις ταινίες επανήλθε το παλιό ηρωικό στυλ. Για παράδειγμα, η ταινία Paris brûle-t-il? (1966) προβάλλει το ρόλο της αντίστασης, σύμφωνα με τις πολιτικές απόψεις του Ντε Γκωλ. Ταινίες, όπως η κωμική La Grande Vadrouille (1966), έφεραν το θέμα της αντίστασης στο ευρύ κοινό της χώρας. Το 1969 γυρίστηκε η καταξιωμένη ταινία του Ζαν-Πιερ Μελβίλ L'Armee des ombres, βασισμένη στο ομώνυμο βιβλίο του Κεσσέλ.
Κατά τα επόμενα χρόνια, οι ταινίες πάνω στη γαλλική αντίσταση έγιναν πιο αντικειμενικές. Μερικά σημαντικά παραδείγματα τέτοιων δημιουργιών είναι το ντοκιμαντέρ Le chagrin et la pitié (1971) και οι ταινίες Lacombe Lucien (1974), Le Dernier Métro (1980 - βραβεύτηκε με 10 Σεζάρ) και Au revoir, les enfants (1987 - κέρδισε τον Χρυσό Λέοντα στο Φεστιβάλ Βενετίας).
Χρονολόγιο
Στους παρακάτω πίνακες αναφέρονται, κατά χρονιά, τα σπουδαιότερα επιτεύγματα τόσο της εγχώριας Αντίστασης, όσο και της Ελεύθερης Γαλλίας. Επίσης, αναγράφονται και άλλα σημαντικά γεγονότα, όπως ενέργειες των Συμμάχων, των Δυνάμεων του Άξονα και της κυβέρνησης Βισύ, τα οποία επηρέασαν άμεσα ή έμμεσα τη δράση των μελών της Αντίστασης. Όπου δεν αναφέρεται ακριβής ημερομηνία, συμβαίνει γιατί δεν είναι γνωστή ή το γεγονός διήρκεσε περισσότερο από μία μέρα.
Σημειώσεις
<div class="references-small" style="font-size:85%; -moz-column-count:1; -webkit-column-count:1; column-count:1;"><i> i. Οι Ναζί είχαν επιβάλει νέα ισοτιμία ανάμεσα στα δύο νομίσματα. Ένα φράγκο αντιστοιχούσε σε 20 μάρκα.
ii. Αυτοονομάστηκαν Le Parti des Fusillés, δηλαδή το κόμμα αυτών που πυροβολήθηκαν.
iii. Αριστοκρατικής καταγωγής, αντισυνταγματάρχης της Λεγεώνας των Ξένων.
iv. Στη μάχη αυτή, εξόντωσαν μια ολόκληρη μονάδα Feldgendarmerie.
v. Γαλλόφωνη μειονότητα των ΗΠΑ, καταγόμενη από την Ακαδία. Σήμερα ζουν κυρίως στη Λουιζιάνα και το Τέξας.